3. Riigilipp heisatakse:  1) Tallinnas Pika Hermanni torni - iga päev päikesetõusul, kuid mitte varem kui kell 7.00; lipp langetatakse päikeseloojangul, kuid mitte  hiljem kui kell 22.00; vajadusel võidakse lipp heisata ja langetada ka teistel kellaaegadel Vabariigi Valitsuse korralduse alusel.  Lipu heiskamisel kasutatakse muusikalise signatuurina laulu Mu isamaa, mu õnn ja rõõm ning langetamisel laulu Mu isamaa armas algusfraase.  2) Riigikogu, Vabariigi Valitsuse, Riigikohtu ning maavalitsuste ja kohaliku omavalitsusorganite hoonetel - alaliselt;  3) linnades ja muudes asulates maavanema korraldusega ettenähtud kohtades;  4) riigi- ja  kohaliku omavalitsuse asutuste (välja arvatud käesoleva korra punkti 3 alapunktides 1 kuni 3 märgitud juhtudel), muude organite, juriidiliste ning füüsiliste isikute hoonetele või elamutele - lipupäevadel;  5) Eesti Vabariigi diplomaatiliste ja konsulaaresinduste hoonetel - lipupäevadel, arvestades asukohamaa seadusi ja tavasid;  6) Eesti Vabariigi diplomaatiliste esinduste ja konsulaaresinduste juhtide liiklusvahenditel vastavalt diplomaatilisele protokollile;  7) vastavalt  diplomaatilisele protokollile liiklusvahenditel, kus ametliku isikuna viibivad Riigikogu esimees, peaminister või teised Eesti Vabariigi ametlikud esindajad;  8) laevadel, mis on registreeritud Eesti Laevaregistris või Eesti Laevaraamatus ja millele on antud laevapatent, vastav ajutine tõend või Eesti laevapilet - vastavalt meretavadele; muudel Eesti ujuvvahenditel riigi tunnusena.